شیلی شیلندر

شیلی شیلندر : (انگریزی: Shaily Shailendra ہندی: शैली शैलेन्द्र) (پیدائش: 9 دسمبر 1949 وفات: 7 مارچ 2007) ایک بھارتی نغمہ نگار اور شاعر تھے۔ وہ ہندوستانی فلم انڈسٹری کے سب سے بڑے اور مشہور نغمہ نگار شیلندر (غنائی شاعر) کے بڑے بیٹے تھے۔۔
شیلی نے اپنے والد شیلندر کا وہ نغمہ مکمل کر کے بطور نغمہ نگار اپنا کیریئر شروع کیا جو راج کپور کی فلم میرا نام جوکر کا مرکزی گیت تھا "جینا یہاں، مرنا یہاں..." شیلندر کے اچانک اور افسوسناک انتقال کے بعد اس نغمے کا ’مکھڑا‘  ان کے فرزند شیلی نے لکھا اور یہ نغمہ مکمل ہوا۔ اس کے بعد انھوں نے شنکر جے کشن ، بپی لہری اور دیگر موسیقاروں کے لیے بھی نغمے لکھے۔ 
شیلی شیلندر کم عمری میں 7 مارچ 2007 کو وفات پا گئے۔

 ابتدائی زندگی 
شیلی شیلیندرا 9 دسمبر 1949 کو بھارت میں پیدا ہوئے۔ ان کے والد شیلندرا ہندی فلم انڈسٹری کے معروف نغمہ نگار تھے۔ شیلی نے بچپن ہی سے شاعری اور موسیقی کا شوق پایا اور رفتہ رفتہ اسی شعبے میں قدم رکھا۔

 فنی کیریئر 
شیلی نے اپنے والد کے ناتمام نغمے جینا یہاں، مرنا یہاں کو مکمل کر کے فلم میرا نام جوکر (1970) میں شامل کیا۔ اس کے بعد انھوں نے متعدد فلموں میں گیت لکھے، جن میں محبت، فلسفۂ حیات اور انسانی احساسات کے موضوعات شامل تھے۔

 منتخب نغمات اور فلمیں 

 جینا یہاں مرنا یہاں، اس کے سوا جانا کہاں (حصہ 1) – گلوکار: مکیش – نغمہ نگار: شیلندرا + شیلی  شلیندر– فلم: میرا نام جوکر (1970)
 کل کھیل میں ہم ہوں نہ ہوں، گردش میں تارے رہیں گے سدا (حصہ 2) – گلوکار: مکیش، کورس – نغمہ نگار: شیلی شیلیندرا – فلم: میرا نام جوکر (1970)
 ہم جب ہوں گے ساٹھ سال کے اور تم ہوں گی پچپن کی – گلوکار: آشا بھوسلے، کشور کمار – نغمہ نگار: شیلی شیلیندرا – فلم: کل آج اور کل (1971)
 ساتھ میں پیارا ساتھی ہے، رات بھی یہ مدھماتی ہے – گلوکار: کشور کمار – نغمہ نگار: شیلی شیلیندرا – فلم: دل دولت دنیا (1972)
 دل کا گلدستہ، باہوں کا پیار، ساتھ میں اس کے بہت سارا... – گلوکار: شردا، کشور کمار – نغمہ نگار: شیلی شیلیندرا – فلم: وچن (1974)
 چورنی چورنی ہوں میں، میری صورت پر مت جانا (خوشگوار ورژن) – گلوکار: لتا منگیشکر – نغمہ نگار: شیلی شیلیندرا – فلم: چورنی (1981)
 ٹوٹ گیا تو مل جائے گا، چورنی چورنی ہوں میں (اداس ورژن) – گلوکار: لتا منگیشکر – نغمہ نگار: شیلی شیلیندرا – فلم: چورنی (1981)
 لالا لا، لالا لا، لالا لا، ہائے رے یہ نشہ چڑھنے لگا، بڑھنے لگا – گلوکار: آشا بھوسلے – نغمہ نگار: شیلی شیلیندرا – فلم: چورنی (1981)
 جانِ تمنا، جانِ بہارا، ذرا رک، ذرا رک، ذرا رک جانا – گلوکار: شیلیندرا سنگھ – نغمہ نگار: شیلی شیلیندرا – غیر فلمی نغمہ

 حوالہ جات